
EXPUNERE DE MOTIVE 

PRIVIND OPORTUNITATEA  PROIECTULUI DE  HOTĂRÂRE - privind  revocarea  Hotărârii Consiliului Local nr.  180/01.06. 2004 privind atribuirea cu titlu gratuit a terenului şi fundaţiei de pe acesta în vederea finalizării investiţiei "Extindere Clinică III Pediatrie cu un Centru Familial", către Spitalul Clinic de Urgenţă pentru Copii "Louis Ţurcanu" 


      Imobilele  în care funcţionează Spitalul Clinic de Urgenţă pentru Copii "Louis Ţurcanu „ fac parte din domeniul public al Municipiului Timişoara. 
       Având în vedere  că aceste imobile au fost transmise în administrarea Spitalului Clinic de Copii „Louis Ţurcanu”  prin Hotărârea Consiliului Local nr. 221/30.05.2006, emisă conform prevederilor art.1, alin.1 din Ordonanţa Guvernului nr. 70/2002 modificată şi completată prin Legea nr.99/2004 şi Ordonanţa Guvernului nr. 78/19.08.2004, privind administrarea unităţilor sanitare publice de interes judeţean şi local;
       Având în vedere că Hotărârea Consiliului Local nr. 180/01.06. 2004 privind atribuirea cu titlu gratuit a terenului şi fundaţiei de pe acesta în vederea finalizării investiţiei "Extindere Clinică III Pediatrie cu un Centru Familial, către Spitalul Clinic de Urgenţă pentru Copii "Louis Ţurcanu" nu îşi mai poate produce efecte,  ne mai având obiect;
    - considerăm necesară şi oportună  iniţierea unui proiect de hotărâre  privind privind  revocarea  Hotărârii Consiliului Local nr.  180/01.06. 2004 privind atribuirea cu titlu gratuit a terenului şi fundaţiei de pe acesta în vederea finalizării investiţiei "Extindere Clinică III Pediatrie cu un Centru Familial", către Spitalul Clinic de Urgenţă pentru Copii "Louis Ţurcanu" 

